PATVIRTINTA

Kauno lopšelio-darželio „Žingsnelis“

Direktorės Ados Grigaliūnienės

2022 m. gegužės 2 d.

įsakymo Nr. V-87

**INFORMACINIŲ TECHNOLOGIJŲ SISTEMŲ ADMINISTRATORIAUS**

**PAREIGYBĖS APRAŠYMAS *Nr.5***

**I SKYRIUS**

**PAREIGYBĖ**

1. Kauno lopšelio-darželio „Žingsnelis“ informacinių technologijų sistemų administratoriaus pareigybė yra priskiriama „Vykdyti techninį kompiuterių įrangos aptarnavimą, kompiuterinių programų diegimą, sistemų apsaugą bei prevenciją.“. Pareigybės grupė – 252202.

2. Pareigybės lygis - A2 arba B.

3.Pareigybės paskirtis: palaikyti pavyzdingą tvarką ir švarą įstaigos teritorijoje.

4. Pareigybės pavaldumas - informacinių technologijų sistemų administratoriaus pavaldus direktoriaus pavaduotojui administracijos ir ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Informacinių technologijų sistemų administratoriaus kvalifikacijai keliami reikalavimai:

5.1. ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;

5.2. darbo si IT technologijomis patirtis.

6. Informacinių technologijų sistemų administratorius turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. antivirusinių sistemų diegimą ir veikimą;

6.5. interneto veikimą.

7. Informacinių technologijų sistemų administratorius privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Informacinių technologijų sistemų administratoriaus funkcijos:

8.1. prižiūri ir administruoja kompiuterių tinklus ir panašią kompiuterių aplinką, įskaitant

kompiuterių aparatinę įrangą, sistemų programinę įrangą, taikomųjų programų programinę

įrangą ir visas konfigūracijas;

8.2. rūpinasi įstaigos kompiuterių tinklu, jo atnaujinimu, siūlo kompiuterinės bazės atnaujinimo planus.

8.3. prižiūri, kad kompiuteriuose būtų tik licencijuotos programos.

8.4. tikrina visas įstaigoje esančias IKT priemones (išvalo, esant būtinybei – perinstaliuoja, patikrina antivirusines programas ir pan.).

8.5. kaupia informacinę medžiagą kompiuterinės, programinės įrangos panaudojimo klausimais.

8.6. konsultuoja įstaigos darbuotojus, dirbančius su kompiuterine ir programine įranga.

8.7. laikosi saugos darbe, priešgaisrinės saugos, darbo higienos reikalavimų.

8.8. pagal kompetenciją dalyvauja darbo grupių ir komisijų veikloje.

8.9. daro duomenų atsargines kopijas ir vykdo duomenų atkūrimą.

8.10. užtikrina kompiuteriuose esančios informacijos saugumą ir konfidencialumą:

8.11. prižiūri ir užtikrina interneto, elektroninio pašto paslaugą kompiuterių tinkle;

8.12. yra atsakingas už įstaigos internetinės svetainės ir paskyrų socialiniuose puslapiuose administravimą.

8.13. vykdo direktoriaus nustatytus metinius uždavinius, pavedimus, susijusius su pareigybės funkcijomis.

**IV SKYRIUS**

**ATSAKOMYBĖ**

9. Informacinių technologijų sistemų administratoriaus atsako už:

9.1. jam patikėto įstaigos materialiojo turto saugumą ir atlygina atsiradusią žalą dėl jo netinkamo pareigų vykdymo;

10.2. netinkamą pareigų vykdymą, dėl ko buvo sugadinta/sunaikinta kompiuterių įranga;

10.3. neoperatyvų įstaigos administracijos ir gelbėjimo tarnybų informavimą dėl pastebėto įsilaužimo į įstaigos, vagystės, pastebėtų tyčinių gedimų ir kt.;

10.4. priešgaisrinės saugos režimo nesilaikymą, dėl ko galėjo kilti arba kilo gaisras;

10.5. kompiuterių įrangos naudojimą asmeninėms reikmėms.

11. informacinių technologijų sistemų administratorius už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

12. informacinių technologijų sistemų administratoriaus už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos direktorius.

Parengė

Direktoriaus pavaduotoja ūkio reikalams Asta Stoškelytė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(informacinių technologijų sistemų administratoriaus vardas, pavardė, parašas)

Data